Source: https://www.riigiteataja.ee/akt/401032018036
Timestamp: 2020-06-05 00:15:26+00:00

Document:
Heakorraeeskiri ja heakorraeeskirja täitmiseks koormise kehtestamine – Riigi Teataja
Heakorraeeskiri ja heakorraeeskirja täitmiseks koormise kehtestamine - sisukord
§ 3 Mõistete kasutamine
§ 4 Heakorra standard
§ 5 Türi valla omandis oleval maa-alal või avalikus kohas heakorra tagamise täiendavad nõuded
§ 6 Heakorra tagamine
§ 7 Koormise olemus
§ 8 Koormise ulatus, täitmise tingimused ja kord
§ 9 Koormise täitmine teise isiku poolt
§ 10 Koormise täitmise asendamine vallaeelarvesse raha maksmisega
§ 13 Määruste kehtestuks tunnistamine
RT IV, 01.03.2018, 36
Määrus on kehtestatud kohaliku omavalitsuse korralduse seaduse § 5 lõike 2, § 22 lõike 1 punkti 361 ning § 36 lõigete 2, 3 ja 4 alusel, lähtudes kohaliku omavalitsuse korralduse seaduse § 36 lõigetest 2 ning 5-9.
(1) Määrusega kehtestatakse Türi valla haldusterritooriumi korrastatuse ja puhtuse standard ning heakorra tagamise põhimõtted (edaspidi nimetatud heakorraeeskiri) ja kehtestatakse füüsilistele ning juriidilistele isikutele heakorraeeskirja tagamiseks koormis.
(2) Määruse nõudeid ei rakendata, kui seaduse või selle alusel antud rakendusaktiga on maa-ala või sellel asuva asja korrashoidmiseks või heakorra tagamiseks kehtestatud seisundi- või korrashoiunõuded või rakendatakse määruse nõudeid ulatuses, milles seadus või selle alusel antud õigusakt ei sätesta teisiti.
(1) Heakorraeeskirjaga kehtestatakse kvaliteedimäär ja nõuete kogum (heakorrastandard), et tagada õigushüvede ja isikute põhiseaduslike ning subjektiivsete õiguste kaitstus (õigus elu ja tervise kaitsele, õigus omandi kaitsele, õigus ohutule liiklemisele jne) ning kohustuste täitmine (igaüks on kohustatud säästma elu- ja looduskeskkonda).
(2) Heakorrastandard on kehtestatud keskkonnasaaste ning tulekahju ohu ennetamiseks, keskkonnaseisundi ning inimeste elu ja tervise kaitseks ning eeskätt tiheasustusaladel (linn, alevik, külakeskus) visuaalselt esteetilise ruumilise keskkonna tagamiseks.
(3) Heakorrastandard tuleb tagada Türi valla haldusterritooriumil avalikes kohtades, üldkasutatavatel territooriumidel, kinnisasjadel ning juriidilise või füüsilise isiku valduses ja kasutuses olevatel maa-aladel.
(4) Heakorrastandardit ei kohaldata põllumaale, metsamaale, metsa tunnustega maa-aladele ja looduslikele maa-aladele.
§ 3. Mõistete kasutamine
(1) Avalik koht määruse mõistes on korrakaitse seadusega avaliku kohana defineeritav maa-ala.
(2) Üldkasutatav territoorium on määruse mõistes füüsilise või juriidilise isiku omandis oleva kinnistuga või füüsilise või juriidilise isiku valduses oleva territooriumiga vahetult piirnev avalik koht.
§ 4. Heakorra standard
Määruse § 2 lõikes 3 sätestatud maa-alal on heakord tagatud, kui
3) hekid, põõsad ja puud on hooldatud nii, et need ise või nende osad ei varja liikluskorraldus-vahendeid ega takista jalakäijate või sõidukite liiklust ega sea ohtu isikute elu, tervist ega vara;
4) maa-alal ei ole hooletusest tulekahju põhjustada võivat kulu ega prahi- või prügikogumeid;
5) maa-alalt on sügisperioodil langenud lehed riisutud ning käideldud;
6) rajatised ja hooned on seisukorras, mis ei ole teistele isikutele ja loomadele ohtlikud.
§ 5. Türi valla omandis oleval maa-alal või avalikus kohas heakorra tagamise täiendavad nõuded
(1) Türi valla omandis oleva maa-ala või avaliku koha prahistamise vältimiseks ning aladele jäätmete viskamise või korraldamata kogumise ennetamiseks tuleb maa-aladele paigaldada piisava sageduse ning suurusega jäätmete kogumise kastid või urnid.
(2) Käesoleva paragrahvi lõikes 1 märgitud maa-alal avaliku ürituse korraldaja on kohustatud tagama ürituse ajal piisava hulga ürituse korraldamisega seotud jäätmete liigiti kogumise kaste või urne ning tagama avaliku ürituse lõppemisest 24 tunni jooksul ürituseks kasutatud ala heakorra standardi.
(3) Käesoleva paragrahvi lõikes 1 märgitud maa-alal on Türi Vallavalitsuse kui ametiasutuse (edaspidi ametiasutus) või territooriumi valdava Türi Vallavalitsuse hallatava asutuse loal lubatud ajutiselt ladustada või maha laadida suuremõõtmelisi esemeid, metsa- või saematerjali, tahket kütust, ehitusmaterjali jms, kui vastava tegevusega:
Ajutiselt maa-alale paigaldatud esemed tuleb territooriumi valdajaga kokku lepitud ajaks teisaldada ning laadimistööde käigus rikutud maa-ala heakorrastada 24 tunni jooksul alates esemete ümberpaigutamisest.
§ 6. Heakorra tagamine
(1) Avalikes kohtades ning üldkasutatava territooriumi sellel osal, mille suhtes ei ole koormise kohustust, korraldab heakorra tagamise Türi vald. Heakord tagatakse kas Türi Vallavalitsuse kui ametiasutuse kaudu sõlmitud teenuslepingutega või selleks ülesandeks asutatud Türi Vallavalitsuse hallatava asutuse kaudu. Türi Vallavalitsuse hallatavate asutuste valduses olevatel maa-aladel tagab heakorrastandardi vastav asutus.
(2) Kinnistul, isiku valduses ja kasutuses oleval territooriumil ning üldkasutataval territooriumil, tagatakse heakorrastandard määrusega kehtestatud koormisega.
§ 7. Koormise olemus
Koormis on füüsilisele ja juriidilisele isikule, kes on Türi vallas asuva kinnisasja omanik või kes Türi vallas lepingulisest suhtest tulenevalt kasutab ja valdab maa-ala (edaspidi nimetatud kohustatud isik), kohaliku omavalitsuse korralduse seaduse § 36 lõike 3 alusel kehtestatud kohustus teha töid Türi valla heakorraeeskirja täitmiseks.
§ 8. Koormise ulatus, täitmise tingimused ja kord
(1) Kohustatud isik peab oma kulul tegema tööd, mis tagab tema omandis või valduses ja kasutuses oleval kinnistul või üldkasutataval territooriumil heakorrastandardi.
(2) Üldkasutataval territooriumil on koormise kohustus alal, mis ulatub kinnistuga külgneva sõidutee servani, kuid mitte rohkem kui 10 m ja muudel juhtudel 3 m kaugusele kinnisasja piirist. Koormist ei kohaldata aladele, mille hooldamise korraldab ametiasutus.
(3) Koormis tuleb täita 3 tööpäeva jooksul ajast, mil kohustatud isikule sai teatavaks asjaolu, et heakorrastandardi nõue või nõuded ei ole tagatud.
(4) Kui ametiasutus on ükskõik millisel viisil juhtinud kohustatud isiku tähelepanu asjaolule, et kohustatud isik ei ole heakorrastandardit taganud, tuleb koormis täita ametiasutusega kokku lepitud aja jooksul või hiljemalt 3 tööpäeva jooksul ametiasutuse tehtud tähelepanekust arvestades.
§ 9. Koormise täitmine teise isiku poolt
§ 10. Koormise täitmise asendamine vallaeelarvesse raha maksmisega
(1) Kohustatud isik võib taotleda Türi Vallavolikogult (edaspidi vallavolikogu) luba maksta üldkasutataval territooriumil koormise täitmise tagamiseks raha. Koormise isikliku täitmise asendamine koormise täitmiseks raha maksmisega peab olema põhjendatud asjaoludega, miks isik ise ei ole võimeline või ei saa koormist isiklikult täita.
(3) Taotlus koormise kohustuse asendamiseks koormise täitmiseks vajaliku rahasumma maksmisega esitatakse ametiasutusele. Taotluses märgitakse
Kui taotlus on esitatud elektroonilise kanali kaudu ning ametiasutus on taotluse esitaja turvalisel viisil tuvastanud, ei pea taotlusele allkirja lisama.
Koormise täitmist kontrollib ametiasutuse korrakaitseametnik või muu ametiasutuse määratud või volitatud ametnik.
(2) Käesoleva paragrahvi lõikes 1 nimetatud väärteo kohtuväline menetleja on ametiasutuse korrakaitseametnik või muu ametiasutuse määratud või volitatud ametnik.
§ 13. Määruste kehtestuks tunnistamine
1) Väätsa Vallavolikogu 19. juuni 2003 määrus nr 17 „Väätsa valla heakorra tagamiseks heakorra eeskirja kehtestamine“ (KO 2003, 90, 1804);
2) Käru Vallavolikogu 28. novembri 2013 määrus nr 2 „Käru valla heakorra eeskiri“ (RT IV, 06.12.2013, 55);
3) Türi Vallavolikogu 26. mai 2016 määrus nr 10 „Heakorraeeskiri ja heakorraeeskirja täitmiseks koormise kehtestamine“ (RT IV, 01.06.2016, 7).

References: § 3

§ 4

§ 5

§ 6

§ 7

§ 8

§ 9

§ 10

§ 13
 § 5
 § 22
 § 36
 § 36

§ 3

§ 4
 § 2

§ 5

§ 6

§ 7
 § 36

§ 8

§ 9

§ 10

§ 13